Ο **Ρομάνο Σκάρπα** (*Romano Scarpa*, 27 Σεπτεμβρίου 1927 - 23 Απριλίου 2005) ήταν καλλιτέχνης και συγγραφέας, ο πλέον φημισμένος Ιταλός σχεδιαστής των ιστοριών του *Walt Disney*. Γεννήθηκε στις 27 Σεπτεμβρίου του 1927 στη Βενετία και πέθανε στις 23 Απριλίου του 2005 στη Μάλαγα. 

Ο Σκάρπα θεωρείται από πολλούς σαν ο μέντορας των Ιταλικών κόμικς της Disney. Από το ξεκίνημά του δύο πάθη τον χαρακτηρίζουν: Τα κινούμενα σχέδια και η τέχνη της διασκέδασης (animation) για τα οποία εγκαταλείπει τις προγραμματισμένες εμπορικές σπουδές του. Μετά το Β' Παγκόσμιο πόλεμο ιδρύει ένα στούντιο στο οποίο μετατρέπει σε κινούμενα σχέδια κάποιες από τις ιστορίες του Χανς Κρίστιαν Άντερσεν. Στη συνέχεια (1953) δουλεύει για τον Ιταλό εκδότη Μοντατόρι, όπου ξεκίνησε να δημιουργεί ιστορίες των ηρώων του Ντίσνεϋ για το περιοδικό *Topolino* , εμφανώς επηρεασμένος από την τεχνοτροπία του Φλόιντ Γκόντφρεντσον  αλλά και του Καρλ Μπαρκς.

Χαρακτηριστική δουλειά του Ιταλού δημιουργού
Παρότι βασικά σχεδιαστής ιστοριών με πρωταγωνιστή τον Μίκυ, ο Σκάρπα δεν παρέλειψε να φιλοτεχνήσει μερικές από τις κλασσικότερες σειρές του Ντόναλντ Ντακ. Παράλληλα, πρόσθεσε ο ίδιος και νέους χαρακτήρες στο σύμπαν του *Μίκυ Σίτι* και της *Λιμνούπολης*. Η εξαιρετική δουλειά του επηρέασε με τη σειρά της, άλλους νεώτερους καλλιτέχνες, όπως ο Τζόρτζιο Καβατσάνο.

Αρκετές από τις ιστορίες του δημοσιεύθηκαν στις ΗΠΑ από τις εκδόσεις *Gladstone*, κάτι που συνέβαινε πρώτη φορά για Ιταλό δημιουργό. Ο Σκάρπα εργάσθηκε κυρίως για τα κόμικς της Disney, ωστόσο κατά καιρούς συνήθιζε να στρέφεται σε άλλους ήρωες, όπως οι *Lupo*, *Angelino* ή *Yogi Bear*.

Τη δεκαετία του '70 επέστρεψε στη συγγραφή και συνέχισε έως το τέλος της ζωής του. Εν τω μεταξύ, αναζητώντας ευνοϊκότερο κλίμα, μετακόμισε στην Ισπανία, αλλά προηγουμένως, είχε προλάβει να δημιουργήσει μια εκπληκτική ιστορία για τους Ολυμπιακούς Αγώνες της Σεούλ (1988), περισσότερο γνωστή σαν *Paperolimpiadi*. Το 1994 εγκαταστάθηκε στη Μάλαγα, όπου απεβίωσε το 2005 σε ηλικία 78 ετών.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Απριλίου 2014.
2. ↑  «Romano Scarpa». (Ολλανδικά) *RKDartists*. 325464.
3. 1 2  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. s/scarpa\_romano. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 118973797. Ανακτήθηκε στις 14  Αυγούστου 2015.
5. ↑  (Γαλλικά) *BD Gest'*. 8828. Ανακτήθηκε στις 9  Οκτωβρίου 2017.
6. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
7. ↑  *Τσεχική Εθνική Βάση Δεδομένων Καθιερωμένων Όρων*. xx0215559. Ανακτήθηκε στις 1  Μαρτίου 2022.
8. ↑  *Τσεχική Εθνική Βάση Δεδομένων Καθιερωμένων Όρων*. xx0215559. Ανακτήθηκε στις 18  Δεκεμβρίου 2022.

Εξωτερικοί σύνδεσμοι
--------------------

* Ο Ρομάνο Σκάρπα στην Comiclopedia

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5731078
* **Europeana**: agent/base/60241
* LCCN: n2002033777
* ISNI: 0000 0000 5608 884X
* GND: 118973797
* SUDOC: 226364747
* BNF: cb12929219j (data)
* NKC: xx0215559
* ICCU: UBOV062294
* RKD: 325464

 |

 |